ניקול קידמן

ניקול מרי קידמן (באנגלית: Nicole Mary Kidman; נולדה ב-20 ביוני 1967) היא שחקנית קולנוע, ודוגמנית אוסטרלית, ילידת-ארצות הברית. חברת מסדר אוסטרליה. אחרי הופעותיה במספר סרטים קטנים, היא נחשפה בסרט האוסטרלי "סיכון רטוב" (1989). הופעותיה בסרטים "פיתוי קטלני" (1995), "מולין רוז'" (2001) ו"מחילת הארנב" (2010) זיכו אותה בביקורות מהללות. ב-2002 היא קיבלה פרס אוסקר, פרס גלובוס הזהב ופרס באפט"א לקולנוע על גילום דמותה של וירג'יניה וולף בסרט "השעות". בנוסף היא גם שיחקה במספר שוברי קופות; "ימי הרעם" (1990), "באטמן לנצח" (1995), "האחרים" (2001), "קולד מאונטן" (2003) ו"אוסטרליה" (2008). קידמן נולדה בהונולולו, בירת הוואי שבארצות הברית למשפחה נוצרית-קתולית ממוצא אוסטרלי. היא התגוררה בארצות הברית עד גיל ארבע, אז חזרה עם משפחתה למולדתם אוסטרליה. קידמן החלה ללמוד בלט בגיל ארבע, ובהמשך הופיעה ב"תיאטרון האוסטרלי לאנשים צעירים" בסידני. קידמן התגוררה בניו סאות' ויילס ולמדה בסיינט מאריס, אך עזבה את הלימודים כאשר אמה אובחנה כחולת סרטן השד. קידמן שיחקה לראשונה בווידאו-קליפ של פט וילסון ב-1983. במהלך שנות השמונים שיחקה בתפקידים משניים במספר סדרות טלוויזיה וסרטים באוסטרליה. ב-1989 הופיעה בתפקיד הראשי בסרט "סיכון רטוב", וזכתה לביקורות חיוביות. ב-1990 הופיעה לצד טום קרוז (לו נישאה בהמשך אותה שנה), בסרט "ימי הרעם". מאז שיחקה בסרטים רבים, בהם "בילי בתגייט", "נערת יום ההולדת", "באטמן לנצח", "פיתוי קטלני" (עליו זכתה בפרס גלובוס הזהב ב-1995) ועוד. ב-1999 כיכבה עם בעלה דאז טום קרוז בסרט המדובר של סטנלי קובריק "עיניים עצומות לרווחה", בו הם גילמו זוג נשוי, שעוסק בחקר המיניות. חלק מתפקידיה של קידמן, ביניהם סרט זה, כללו סצינות עירום. סרטיה זכו לשבחים ולפרסים. ב-2001 זכתה בפרס גלובוס הזהב על תפקידה בסרט המוזיקלי "מולין רוז'", וכן הייתה מועמדת לפרס אוסקר על תפקיד זה. באותה שנה הייתה מועמדת לפרס נוסף בטקס פרסי גלובוס הזהב, על תפקידה בסרט "האחרים". בשנת 2003 זכתה בפרס אוסקר לשחקנית הטובה ביותר, וכן בפרס גלובוס הזהב ופרס באפט"א לשחקנית הטובה ביותר, על גילום דמותה של ווירג'יניה וולף בסרט "השעות". לאחר "השעות" המשיכה קידמן לככב בסרטים מצליחים כגון "דוגוויל", וכן הייתה מועמדת לגלובוס הזהב על תפקידה בסרטים "קולד מאונטיין" ו"לידה". בשנת 2005 שיחקה בסרט המתח של סידני פולאק "מזימות זרות" וכן כיכבה בסרט "סמנתה". בשנת 2006 השתתפה בסרט הביוגרפי "פרווה" על חייה של הצלמת דיאן ארבוס. בשנת 2015 זכתה קידמן בפרס קריסטל למצוינות נשים בקולנוע. בשנת 2007 השתתפה קידמן בסרט "מצפן הזהב" שבו שיחקה בתפקיד גברת קולטר. הסרט זכה לביקורות מעורבות ולא הצליח כמצופה. בסוף 2008 גילמה בת אצילים אנגליה באוסטרליה, בסרט "אוסטרליה" של הבמאי באז לורמן. בשנת 2016 שיחקה בסרט הדרמה "סארו - הדרך הביתה" המבוסס על סיפור אמיתי, לצידם של דב פאטל, רוני מארה ודייוויד ונהם. בשנת 2017 החלה לשחק בסדרת הדרמה-קומית "שקרים קטנים גדולים" שיצר וכתב דייוויד אי קלי, אשר מבוססת על הרומן באותו שם ומשודרת ברשת HBO. על תפקידה בסדרה זכתה בפרס אמי, בפרס גלובוס הזהב ובפרס גילדת שחקני המסך לשחקנית הטובה ביותר במיני-סדרה. בשנת 2020 שיחקה בסרטו של ריאן מרפי "הנשף" בנטפליקס שמבוסס על המחזמר באותו שם משנת 2016. בשנת 2021 כיכבה בתפקיד לוסיל בול בסרט "הזוג ריקרדו". על תפקידה בסרט זכתה בפרס גלובוס הזהב לשחקנית הטובה ביותר - סרט דרמה וקיבלה מועמדות לפרס גילדת שחקני המסך לשחקנית הראשית הטובה ביותר. באוקטובר 2024, פורסם כי קידמן, ליאן מוריארטי וברונה פפנדריאה משתפות פעולה שוב בעיבוד טלוויזיוני של הרומן המסתורי של מוריארטי, "Here One Moment". הפרויקט מאחד את קידמן, פפנדריאה ומוריארטי לאחר שיתוף הפעולה הקודם שלהן בסדרות "שקרים קטנים גדולים", "תשעה זרים מושלמים" והסדרה האוסטרלית "The Last Anniversary". החברה Fifth Season זכתה בזכויות ההסרטה של הרומן בתחרות עם חברות אחרות. התקציר הרשמי מציין שחייהם של נוסעים על טיסה ישתנו לתמיד לאחר שגברת המוות תספר להם כיצד ומתי הם ימותו, וחלקם מתים בדיוק כפי שהיא חזתה. בדצמבר 2024, צפוי לצאת הסרט "בייביגירל" שעל תפקידה בו, קידמן זכתה בפרס השחקנית הטובה ביותר בפסטיבל הסרטים של ונציה. העלילה מתמקדת בדמות שמגלמת קידמן, מנהלת בכירה, שמסכנת את הקריירה והמשפחה שלה כאשר היא מתחילה רומן סוער עם המתמחה הצעיר שלה (בגילומו של האריס דיקינסון). בעקבות הצלחת השיר ששרה עם יואן מקגרגור בסרט "מולין רוז'" ב-2001, החלה קידמן להופיע במספר שירים בקולנוע ומחוצה לו. היא הקליטה עם הזמר הבריטי רובי ויליאמס גרסת כיסוי מצליחה לשיר "Somethin' stupid", שהגיע למקום הראשון במצעד הבריטי. בהמשך שרה בסרט "תזיזו ת'רגליים" בו דיבבה, את "Kiss" / "Heartbreak Hotel", לצד יו ג'קמן. ב-24 בדצמבר 1990 נישאה קידמן לשחקן טום קרוז בקולורדו. בני הזוג אימצו שני ילדים, ונפרדו כאשר קידמן הייתה בחודש השלישי להריונה. לאחר מכן הייתה לה הפלה טבעית. ב-2001 הזוג התגרש. ב-25 ביוני 2006 נישאה לזמר הקאנטרי האוסטרלי קית' אורבן. ב-7 ביולי 2008 ילדה קידמן בת. כשנתיים וחצי לאחר מכן, בדצמבר 2010, נולדה לה בת ביולוגית מאם פונדקאית. בשנת 2015 התפרסם כי משפחתה של קידמן מחזיקה באוסטרליה בחווה בגודל 101 אלף קמ"ר, הקרקע הוצעה למכירה אך טרם נמכרה. קידמן מגלה מעורבות פוליטית, היא תרמה כספים מספר פעמים למועמדים מטעם המפלגה הדמוקרטית האמריקאית, וב-2004 הביעה תמיכה בג'ון קרי בבחירות לנשיאות ארצות הברית. ב-17 באוגוסט 2006 במהלך מלחמת לבנון השנייה, הופיעה מודעה על עמוד שלם בעיתון ה"לוס אנג'לס טיימס" בה היא הייתה חתומה על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים הלא-מעורבים שנפגעו בישראל ובלבנון. סיכון רטוב (1989) – בתפקיד: ריאה אינגראם ימי הרעם (1990) – בתפקיד: ד"ר קלייר לויצקי פלירט (1991) – בתפקיד: ניקול רדקליף. בילי בתגייט (1991) – בתפקיד: דרו פרסטון הרחק מכאן (1992) – בתפקיד: שאנון קריסטי החיים שלי (1993) – בתפקיד: גייל ג'ונס בכוונת זדון (1993) – בתפקיד טרייסי פיתוי קטלני (1995) – בתפקיד: סוזן סטון מארטו באטמן לנצח (1995) – בתפקיד: ד"ר צ'ייס מרידיאן דיוקנה של גברת (1996) – בתפקיד: איזבל ארצ'ר פיסמייקר (1997) – בתפקיד: ד"ר קלי קסם מעשי (1998) – בתפקיד: ג'יליאן אוואנס (המכשפה הג׳ינג׳ית) עיניים עצומות לרווחה (1999) – בתפקיד: אליס הארפורד מולין רוז' (2001) – בתפקיד: סאטין משחקים מפתים (2001) – בתפקיד: סופיה, אליאס נאדיה האחרים (2001) – בתפקיד: גרייס סטיוארט נערת יום ההולדת (2001) – בתפקיד: סופיה השעות (2002) – בתפקיד: וירג'יניה וולף קולד מאונטן (2003) – בתפקיד: אדה מונרו הכתם האנושי (2003) – בתפקיד: פאוניה פארלי דוגוויל (2003) – בתפקיד: גרייס מרגרט מוליגאן נשים מושלמות (2004) – בתפקיד: ג׳ואנה אקהארדט לידה (2004) – בתפקיד: אנה מזימות זרות (2005) – בתפקיד: סילביה ברום סמנתה (2005) – בתפקיד: איזבל ביגלו תזיזו ת'רגליים (2006) (דיבוב) – תפקיד: נורמה ג׳ין (אמה של ממבל) פרווה (2006) – בתפקיד: דיאנה ארבוס הפלישה (2007) – בתפקיד: קרול בנל מצפן הזהב (2007) – בתפקיד: מריסה קולטר מרגו בחתונה (2007) – בתפקיד: מרגו אוסטרליה (2008) – בתפקיד: ליידי שרה אשלי Nine‏ (2009) – בתפקיד: קלאודיה מחילת הארנב (2010) – בתפקיד: בקה לזרום עם זה (2011) – בתפקיד: דוולין אדמס הסגת גבול (2011) – בתפקיד: שרה מילר העיתונאי (2012) – בתפקיד: שרלוט בלס איש המסילה (2013) – בתפקיד: פאטי גרייס ממונקו (2014) – בתפקיד: גרייס קלי לפני השינה (2014) – בתפקיד: קריסטין Strangerland‏ (2015) – בתפקיד: קתרין פארקר. הדוב פדינגטון (2015) – בתפקיד: מיליסנט הסוד שבעיניים (2015) מלכת המדבר (2016) – בתפקיד: גרטרוד בל האחים השומרים (2016, דיבוב) – בתפקיד: לולי משפחת פאנג (2016) – בתפקיד: אנני פאנג גאון (2016) – בתפקיד: אלין ברנשטיין סארו - הדרך הביתה (2016) – בתפקיד: סו בריארלי הפיתוי (2017) – בתפקיד: מיס מרת'ה פארנסוורת' להרוג אייל קדוש (2017) – בתפקיד: אנה מרפי איך לדבר עם בחורות במסיבות (2017) – בתפקיד: קווין הרסנית (2018) – בתפקיד: ארין בל אקוומן (2018) – בתפקיד: המלכה אטלאנה ילד מחוק (2018) – בתפקיד: ננסי אימונס אפ-סייד (2019) – בתפקיד: איבון פצצה (2019) – בתפקיד: גרטשן קרלסון (אנ'). החוחית (2019) – בתפקיד: סמנתה ברבור. הנשף (2020) – בתפקיד: אנג'י דיקינסון. הזוג ריקרדו (2021) – בתפקיד: לוסיל בול מלך הצפון (2022) – בתפקיד: המלכה גודרון. אקוומן 2: הממלכה האבודה (2023) – תפקיד: המלכה אטלאנה בייביגירל (2024) Spellbound‏ (TBA) – בתפקיד: המלכה אלסמיר (דיבוב). Holland, Michigan‏ (TBA) – גם מפיקה; בשלבי פיתוח, טרם פורסמו פרטים הפונדק בערוץ חמשת המייל (Five Mile Creek) (1985) – בתפקיד: אנני הילטון בנגקוק (1989) – בתפקיד: קטרינה סטאנטון שקרים קטנים גדולים (2017–2019) – בתפקיד: סלסטה רייט היית צריכה לדעת (2020) – בתפקיד: גרייס פרייז'ר תשעה זרים מושלמים (2021) – בתפקיד: מאשה שאגה (2022) – בתפקיד: רובין (גם מפיקה בפועל) הלביאות: מבצעים מיוחדים (2023) – בתפקיד: קייטלין מיד זרות (אנ') (2024) – בתפקיד: מרגרט וו הזוג המושלם (2024) – גריר גריסון ווינבורי מדיה וקבצים בנושא ניקול קידמן בוויקישיתוף אתר האינטרנט הרשמי של ניקול קידמן (באנגלית) ניקול קידמן, ברשת החברתית פייסבוק ניקול קידמן, ברשת החברתית אינסטגרם ניקול קידמן, סרטונים בערוץ היוטיוב ניקול קידמן, במסד הנתונים הקולנועיים IMDb (באנגלית) ניקול קידמן, באתר "אידיבי", מאגר הידע העברי לקולנוע ישראלי ועולמי ניקול קידמן, באתר AllMovie (באנגלית) ניקול קידמן, באתר Rotten Tomatoes (באנגלית) ניקול קידמן, באתר Box Office Mojo (באנגלית) ניקול קידמן, באתר Metacritic (באנגלית) ניקול קידמן, במסד הנתונים הקולנועיים KinoPoisk (ברוסית) ניקול קידמן, באתר אפל מיוזיק (באנגלית) ניקול קידמן, באתר ספוטיפיי ניקול קידמן, באתר סאונדקלאוד (באנגלית) ניקול קידמן, באתר Last.fm (באנגלית) ניקול קידמן, באתר AllMusic (באנגלית) ניקול קידמן, באתר MusicBrainz (באנגלית) ניקול קידמן, באתר דיזר ניקול קידמן, באתר Yandex.Music (ברוסית) ניקול קידמן, באתר Discogs (באנגלית) ניקול קידמן, באתר Songkick (באנגלית) ניקול קידמן, באתר Genius ניקול קידמן, באתר SecondHandSongs ניקול קידמן, באתר בילבורד (באנגלית) ניקול קידמן, באתר טיידל (באנגלית) איילה אור-אל, האישה הראשונה: ניקול קידמן לא מרכלת על טום וקייטי, באתר nrg‏, 16 ביולי 2012 יובל אברמוביץ', חלפו ימי התום, באתר ישראל היום, 19 באוקטובר 2012 יובל אברמוביץ', ניקול קידמן מרגיזה את תושבי מונקו, באתר ישראל היום, 30 במאי 2014 ליטל אבזון, ‏התרסקות, באתר ‏מאקו‏, 19 ביוני 2014 אמיר קמינר, ניקול דבש, באתר ynet, 27 בנובמבר 2015 דודי כספי, קולה של אמא, באתר ישראל היום, 1 בדצמבר 2016 דודי כספי, הוריקן ניקול, באתר ישראל היום, 27 בדצמבר 2018 דודי כספי, שקרים אמיתיים, באתר ישראל היום, 30 במאי 2019 דודי כספי, "משוועת לגיוון": ניקול קידמן עובדת בלי הפסקה, באתר ישראל היום, 30 באוקטובר 2019 דודי כספי, זוג מנצח VIP, באתר ישראל היום, 22 באוקטובר 2020 דיוויד מרצ'ס, ניו יורק טיימס, ניקול קידמן: "אל תגבילו אותי. תנו לי להתפתח. זה כל מה שאני מבקשת", באתר הארץ, 18 בינואר 2021 ארז עמירן, בגדים חשופים ופנים מפורצלן: ניקול קידמן נלחמת בזמן, באתר ynet, 9 במאי 2024 ניקול קידמן, באתר אנציקלופדיה בריטניקה (באנגלית) הביוגרפיה של ניקול קידמן Andreas Wiseman, Nicole Kidman, Liane Moriarty & Bruna Papandrea Reunite For TV Adaptation Of Mystery Novel ‘Here One Moment’ After Fifth Season Wins Screen Rights, Deadline, ‏2024-10-07 (באנגלית אמריקאית) Jack Dunn, ‘Babygirl’ Trailer: Nicole Kidman Succumbs to Her Desire in A24’s Sexy and Dangerous Erotic Thriller, Variety, ‏2024-10-01 (באנגלית אמריקאית) שירות כלכליסט, למכירה באוסטרליה - חווה בשטח הגדול פי 5 מישראל, באתר כלכליסט, 25 ביוני 2015 Michael Douglas, Bruce Willis and Nicole Kidman Unite Against Terrorism D'Alessandro, Anthony (June 17, 2022). Nicole Kidman To Star & Produce Thriller Feature ‘Holland, Michigan’ At Amazon Studios; Mimi Cave Directing. Deadline Hollywood, retrieved June 17, 2022